CELEX: 62017TN0670
Language: el
Date: 2017-09-29 00:00:00
Title: Υπόθεση T-670/17: Προσφυγή-αγωγή της 29ης Σεπτεμβρίου 2017 — LG Vaquero Aviación κ.λπ. κατά Ενιαίου Συμβουλίου Εξυγίανσης (SRB)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/46
            
         Προσφυγή-αγωγή της 29ης Σεπτεμβρίου 2017 — LG Vaquero Aviación κ.λπ. κατά Ενιαίου Συμβουλίου Εξυγίανσης (SRB)
   (Υπόθεση T-670/17)
   (2017/C 424/67)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: LG Vaquero Aviación, S.L. (Alcorcón, Ισπανία) και 15 άλλοι προσφεύγοντες-ενάγοντες (εκπρόσωποι: M. Romero Rey και I. Salama Salama, δικηγόροι)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες ζητούν από το Γενικό Δικαστήριο:
   
               —
            
            
               δυνάμει του άρθρου 263 ΣΛΕΕ, να κηρύξει άκυρη την από 7 Ιουνίου 2017 απόφαση SRB/EES/2017/08 του Ενιαίου Συμβουλίου Εξυγίανσης (SRB) περί εγκρίσεως καθεστώτος εξυγίανσης για την Banco Popular Español, S.A.·
            
         
               —
            
            
               δυνάμει των άρθρων 340, δεύτερη παράγραφος, ΣΛΕΕ και 41, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης, να υποχρεώσει το Ενιαίο Συμβούλιο Εξυγίανσης να αποζημιώσει τους προσφεύγοντες-ενάγοντες για τις ζημίες που υπέστησαν, το ακριβές ύψος των οποίων θα καθοριστεί αφού παρασχεθούν στους εκπροσώπους των προσφεύγοντων-εναγόντων οι ζητηθείσες πλήρεις πληροφορίες και ιδίως το σχέδιο εκθέσεως της Deloitte και οι εκθέσεις που θα καταρτισθούν από ανεξάρτητους εμπειρογνώμονες σύμφωνα με τον κανονισμό (ΕΕ) 806/2014, έγγραφα στα οποία οι προσφεύγοντες-ενάγοντες ζητούν να τους παρασχεθεί πρόσβαση·
            
         
               —
            
            
               να καταδικάσει το Ενιαίο Συμβούλιο Εξυγίανσης στα δικαστικά έξοδα σύμφωνα με τα άρθρα 133 και 134 του Κανονισμού Διαδικασίας του Γενικού Δικαστηρίου.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T–478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T–481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T–482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T–483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T–484/17, Fidesban κ.λπ. κατά Ενιαίου Συμβουλίου Εξυγίανσης, T–497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T–498/17, Pablo Álvarez de Linera Granda κατά Επιτροπής και Ενιαίου Συμβουλίου Εξυγίανσης.